UZNESENIA
Miestneho zastupiteľstva
mestskej časti Bratislava - Petržalka

zo dňa 9. júna 2009

(378 - 401)
Poslanci Miestneho zastupiteľstva mestskej časti Bratislava - Petržalka  na svojom
29. zasadnutí prerokovali:

0.	Informáciu o dotácii pre MŠKI a stave výstavby ihriska na Budatínskej ul.
1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.4.2009
2.	Stanovisko mestskej časti Bratislava-Petržalka k návrhu Dodatku č. 3 Štatútu hl. mesta SR Bratislavy
3.	Stanovisko k zmenám a doplnkom 01 Územného plánu zóny „Celomestské cetntrum
- časť Petržalka, územie medzi Starým mostom a Prístavným mostom“
4.	Stanovisko k čistopisu urbanistickej štúdie „Južné mesto, Bratislava-Petržalka, 
zóna A“
5.	Návrh všeobecne záväzného nariadenia mestskej časti Bratislava-Petržalka o podmienkach poskytovania finančných prostriedkov na zabezpečenie opatrení sociálnoprávnej ochrany detí a sociálnej kurately
6.	Návrh na úpravu rozpočtu na rok 2009 na správu bytov a nebytových priestorov 
7.	Vyhodnotenie prínosu práce inšpektorov verejného poriadku
8.	Návrh na schválenie štatútov miestnych podnikov
9.	Návrh na dlhodobý prenájom pozemkov na dobu 30 rokov pre nájomcov v lokalite Panónska cesta
10.	Návrh na dlhodobý prenájom objektu Tupolevova ul. 7a, Bratislava pre žiadateľa spoločnosť VIA Productions, s.r.o.
11.	Alternatívne možnosti využitia objektu Fedinova č.7, Bratislava
12.	Návrh na inštaláciu monitorovacieho systému RYS v objekte Čapajevova č.3
13.	Návrh na doplnenie prílohy č. 1 uzn. MZ č. 111 zo dňa 27.11.2007 - Projekt revitalizácie verejných ihrísk v mestskej časti Bratislava-Petržalka
14.	Návrh na menovanie konateľa Bytového podniku Petržalka, s.r.o.
15.	Pedagogicko-organizačné zabezpečenie výchovno-vzdelávacieho procesu v školách a školských zariadeniach mestskej časti Bratislava-Petržalka v školskom roku 2009/2010
16.	Informáciu o uplatnení zákona č. 211/2000 Z. z. o slobodnom púrístupe k informáciám za rok 2008 v podmienkach Miestneho úradu mestskej časti Bratislava-Petržalka
17.	Správu z kontroly inventarizácie vykonanej k 31.12.2008 v Miestnej knižnici Petržalka
18.	Odpovede na interpelácie a nové interpelácie
19.	Rôzne
A.	Návrh na zmenu uznesenia MZ č. 369/2009
B.	Žiadosť o stiahnutie výzvy na Digitálne zastupiteľstvo a Digitálny úrad
C.	Návrh na zverejnenie textov interpelácií poslancov a odpovedí na interpelácie
D.	Návrh na doplnenie uznesenia miestneho zastupiteľstva č. 340/2009
E.	Návrh na schválenie dotácie pre oddiely skautov
F.	Návrh na schválenie dotácie pre Gymnastický klub Danubia
---------

19. Rôzne
B.	Návrh na stiahnutie výzvy na projekty Digitálne zastupiteľstvo a Digitálny úrad

Uznesenie č. 397

Miestne zastupiteľstvo mestskej časti Bratislava-Petržalka na základe návrhu predloženého poslancom Pavlíkom

schvaľuje 

na základe schválenej Koncepcie rozvoja informačných systémov (KRIS) a v zmysle uskutočnených krokov mestskou časťou Bratislava-Petržalka nasledujúci postup: 
1.	Pre oblasť informatizácie mestskej časti Bratislava-Petržalka je vytvorená komisia zložená z poslancov miestneho zastupiteľstva. Členmi komisie sú Michal Novota, Juraj Kocka a Rastislav Pavlík
2. Poverení zástupcovia miestneho úradu budú postup informatizácie koordinovať s komisiou zloženou z poslancov miestneho zastupiteľstva. 
3. Odovzdanie výstupov z procesného auditu. Termín odovzdania finálnej verzie procesného auditu je plánovaný do 31. 12. 2009, preto miestne zastupiteľstvo  ukladá prednostovi zaviazať budúceho realizátora procesného auditu, aby v prvom kole odovzdal výstupy pre projekty digitalizácie úradu a zastupiteľstva. 
Termín: do 31. 8. 2009 
	4. Odovzdanie projektu digitalizácia úradu a digitalizácia zastupiteľstva. Projekty budú primárne obsahovať vstupy z procesného auditu, špecifikácie riešenia a podklady na žiadosť o nenávratný finančný príspevok v rámci OPBK. 
Termín: do 21. 9. 2009 
	5. Odovzdanie žiadosti na OPBK. Termín: do 1.10.2009 
6. Na základe úspešnosti žiadosti na OPBK miestne zastupiteľstvo schváli ďalšie kroky. 
	7. Miestne zastupiteľstvo po odsúhlasení komisiou schvaľuje ďalší postup v zmysle definovaných projektov KRIS. 

	Hlasovanie: prítomných 30, za 28, proti 0, zdržali sa 2.
----------

E.	Návrh na schválenie dotácie pre oddiely skautov

Uznesenie č. 400

Miestne zastupiteľstvo mestskej časti Bratislava-Petržalka na základe návrhu predloženého poslancom Krížom

	schvaľuje

pridelenie finančnej dotácie dvom skautským oddielom sídliacim na Ambroseho ul. na úhradu nárastu poplatkov do fondu opráv presunutím finančných prostriedkov vo výške 2 655,- EUR z podprogramu 12.2.5. Projekt sestričky Matky Terezy.

		Hlasovanie: prítomných 31, za 23, proti 0, zdržali sa 8.
----------

F.	Návrh na schválenie dotácie pre Gymnastický klub Danubia Bratislava

Uznesenie č. 401

Miestne zastupiteľstvo mestskej časti Bratislava-Petržalka na základe návrhu predloženého poslankyňou Plšekovou

schvaľuje

dotáciu vo výške 3984,- EUR (120 tis. Sk) pre Gymnastický klub Danubia Bratislava pod vedením PhDr. Eriky Brandtnerovej na kúpu gymnastických kobercov a športových potrieb pre gymnastický klub. Prostriedky sú vyčlenené z dotácie, ktorú vrátili sestričky Matky Terezy.

	Hlasovanie: prítomných 29, za 15, proti 2, zdržali sa 12.
----------

Uvedené uznesenia starosta nepodpísal z nasledovných dôvodov:

1.	Uznesenie č. 397 starosta nepodpísal, pretože sa domnieva, že je pre obec zjavne nevýhodné podľa § 13, ods. 6 zák. SNR č. 369/1990 Zb. o obecnom zriadení.

2.	Uznesenia číslo 400 a číslo 401 starosta nepodpísal, pretože sú v rozpore so zákonom 
č. 523/2007 Z. z. v znení neskorších predpisov a Všeobecne záväzným nariadením mestskej časti Bratislava-Petržalka č. 2/2005 o poskytovaní účelových finančných dotácií z rozpočtu mestskej časti v znení VZN 2/2006.
Mestská časť Bratislava-Petržalka do 16.6.2009 nedostala žiadosti o predmetné dotácie.